SARL-NUUS SONDAG 14 DESEMBER 2008 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. 


Oudio is ook beskikbaar via die web: www.sarl.org.za; klik op ARMI en volg 
die skakels soos aangedui. Vir oudio via Echolink koppel met ZSOJPL-R. 


Hierdie, en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser vanoggend is (Naam en Roepsein), op 145,725 MHz vanuit Pretoria, 
met herleidings op 28,325, 14,235, 10,130, 7,066 en 3,695 MHz ESB, asook op 
51,400, 438,825 en 1 297 MHz FM in die Pretoria-gebied. (Ander nuuslesers 
verander soos toepaslik). 


In die nuus vandag; 

SLUIT BY DIE SARL AAN EN BETAAL SLEGS VIR SES MAANDE 
NOVEMBER/ DESEMBER SE RADIO ZA IS IN DIE POS 
NOMINASIES VIR SARL-TOEKENNINGS 


HELP ONS OM 1 AOO-LEDETAL TEEN DIE EINDE VAN DESEMBER TE 
HAAL 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


SLUIT BY DIE SARL AAN EN BETAAL SLEGS VIR SES MAANDE 


Indien u nie `n lid van die SARL is nie, nooi ons u om nou aan te sluit vir slegs 
die helfte van die jaarlikse ledegeld tot die einde van Junie 2009. Ons sal ook 
die November/Desember-uitgawe van Radio 7S as bonus vir u stuur. In Junie 
sal u weer `n hernuwingskennisgewing ontvang vir die volgende jaar se ledegeld. 


Dié aanbod geld ook vir radioamateurs wat nog nie hul ledegeld vir hierdie 
jaar hernu het nie, en van die lede-databasis teen die einde van September 
verwyder is. U aansluitingsdatum sal egter aangeteken word as 1 Januarie 2009. 
Ongelukkig sal u die vorige lidmaatskaprekord verbeur en sal u as `n nuwe lid 
aansoek moet doen. Aansoekvorms is op die SARL-webwerf www.sarl.org.za 
beskikbaar. U sal ook die November /Desember-uitgawe van Radio ZS as bonus 
ontvang. 


Die 6-maande lidmaatskap beloop R170. Skakel Vee op enige weeksdag tussen 
09:00 en 13:00 om `n aansoek om lidmaatskap per e-pos te ontvang, insluitende 
die SARL se bankbesonderhede. Al die tersaaklike inligting is beskikbaar by 
www.sarl.org.za. klik op “membership”. 


NOVEMBER/DESEMBER SE RADIO 7ZS IS IN DIE POS 


Die November/Desember-uitgawe van Radio ZS is Donderdag gepos en is ook 
op die SARL se webtuiste www.sarl.org.za, beskikbaar. 


Dit is nog 'n uitgawe met volop boeiende leesstof en bouprojekte. Lees meer oor 
die eerste 4 meter meteoriet-strooingkontak tussen ZS2AGP en ZS6NK. Bou u 
eie oudio /rf-seingenerator met Christo Pelser, ZSGAHO. Christo het die Radio- 
ontwikkelingstrust se boustelkompetisie vir 2008 gewen. Bou `n PIC-gebaseerde 
radiobaken met ZS1PR. Verken moderne pakketradio met ZS6GBNE of bou u eie 
vertikale multi-bandantenna met ZS6KMD. Vir ontspanning kan u ook 'n blik 
oor die geskiedenis en die aktiwiteite van museums lees. Dit alles in die jongste 
uitgawe van Radio 7S. 


Indien u nognie 'n lid is nie en graag 'n lusmaakkopie van Radio ZS wil ontvang, 
stuur 'n e-pos aan armi@sarl.org.za met Radio ZS in die onderwerplyn en ons 
sal u toon wat u besig is om te verbeur. 


NOMINASIES VIR SARL-TOEKENNINGS 


Lede en klubs word genooi om nominasies aan die Raad van die SARL in te 
dien vir die volgende SARL-TOEKENNINGS: 


Lewenslange erelidmaatskap dit is die SARL se hoogste toekenning. 


Willie Wilson goue wapen Toegeken deur die Raad aan die amateur wat uitson- 
derlike en verdienstelike diens aan die Liga verleen het. 


Jack 'Twine-toekenning 'Ter erkenning van kwaliteite soos onselfsugtigheid, 
goeie radiobedryfsprosedures en `n egte belangstelling in amateurradio. Hierdie 
besondere toekenning word gegee aan amateurs, volgens die mening van hul 
mede-amateurs en die Raad, wat oor die kwaliteite besit wat in amateurradio 
nagestreef behoort te word. 


Arthur Hemsley-2 metertoekenning Deur die Raad toegeken aan `n radioamateur 
vir sy/haar individuele uitsendings op die 2 meter-frekwensie. Dié toekenning 
geld vir buitengewone prestasie op AMA- of andermodusse, soos troposferiese 
voortplanting. Die geld nie vir die langste afstand bereik nie, maar vir volgehoue 
deursettingsvermoë om iets besonders op 2 meter te bereik. 


Barney Joel Trofee 'Toegeken deur die Raad aan enige lid van die SARL vir 
die beste prestasie op HF deur `n mobiele stasie. Dié toekenning kan aan `n 
individu toegeken tydens `n tydren of ander openbare kommunikasiegeleentheid, 
ENSOVOOTts. 


Tcom-toekenning vir uitnemendheid Dié toekenning word jaarliks deur die 
Raad gemaak aan `n amateur wat deur sy/haar aktiwiteite internasionale 
erkenning vir amateurradio in Suid-Afrika besorg het deur langafstand BHE- 
/UHF-langafstandwerking, of deur diens aan die Republiek van Suid-Afrika op 
die veld van wetenskaplike navorsing in Amateurradiospektrum, of deur die 
bevordering van amateurradio internasionaal, of van tyd tot tyd deur die Raad 
bepaal. 


Joseph White-skild Toegeken duur die Raad aan enige lid van die SARL vir 
buitengewone prestasies In die 432 MHz-band deur die afgelope jaar. Dit word 
nie toegeken vir die langste afstand behaal nie, maar vir beste algehele prestasie. 


Bert Buckley 6-metertrofee Deur die Raad toegeken aan 'n amateur vir sy/haar 
individuele prestasies in die 6-meterband. Hierdie trofee geld nie vir die langste 
afstand bereik nie, maar vir uitmuntende prestasies op die 6-meterband. 


HELP ONS OM 1 AOO-LEDETAL TEEN DIE EINDE VAN DESEMBER TE 
HAAL 


Die ledetal van die Liga staan tans op 1 359, wat net 41 te min is vir die 1 
AOO-teiken teen die einde van Desember. Help ons asseblief om dié teiken te 
bereik deur u vriende aan te spoor om aan te sluit. Die volgende lede wat die 
afgelope week aangesluit het, word hartlik verwelkom, en ons vertrou dat u `n 
lang en aangename verbintenis met die SARL sal hê: 


ZR1AA, Patrick Yeadon ZR2AGEC, G. Currin ZR6ALG, Tony Vice ZS6L, Jo- 
hann van Rooyen ZS6TMV, Frank van Wensveen ZUGPJL Pieter le Roux ZU6M, 
Mitchell Mynhardt ZUGMM, Melinda Mynhardt. 


KOMPETISIENUUS 


Die Sasolburg Radioklub, ZS4SRK, kondig die uitslae van die 'Blockhouse sprint' 
vir 2008 aan: 


le ZSAJAN, Jan Botha 354 punte 2e ZSGPTA, Pretoria Amateurradioklub 
176 punte 3e ZR5PO, Jo Snyders 174 punte. 


Veels geluk! 


Die volledige uitslae sal volgende week in HF Happenings 332 gepubliseer word; 
dit sal ook op www.sarl.org.za beskikbaar wees. 


Sertifikate vir die kontakte wat gemaak is en die grafiese uitbeeldings, sal bin- 
nekort gepos word. 


Die 38ste “Hunting Lions on the Air' vind plaas oor die naweek van 10 en 
11Januarie 2009. Die reëls kan van www.sarl.org.za afgelaai word. 


Die PEARS BHF-/UHF-kompetisie vind plaas vanaf Vrydag 16 Januarie 2009. 
Hierdie kompetisie word in twee sessies aangebied. Die eerste sessie begin om 
18:00 SAT op Vrydag en eindig om 16:00 SAT op Saterdag, Die tweede sessie 
strek van 16:01 op Saterdag tot 14:00 SAT op Sondag 18 Januarie. Aktiwiteite 
vind plaas op 6-, 4- en 2-meter asook 70- en 23-cm. Die reëls is op die PEARS- 
webwerf beskikbaar. 


SARL HF-velddag Die eerste been is geskeduleer vir die naweek van 14 en 15 
Februarie 2009. Die Saterdag is Valentynsdag. Moet dié datum verander word?. 
7 en 8 Februarie is die AWA-GG-aktiwiteit en op 21 en 22 Februarie is die ARRL 
Internasionale GG-kompetisie. Stuur `n e-pos aan hfcontests@netactive.co.za en 
dui aan watter naweek u sal pas. 


UITNODIGING OM BY DIE “YOUNG AMATEURS GONTEST HAM 
TEAM” AAN TE SLUIT 


Deur die Internet te verken vir jeugwebtuistes vir radioamateurs, het Andries, 
ZS6VL, vir Ed, KGS8CX, ontmoet. Ed is die stigter van YV.A.C.H.T.; 'The 
Young Amateur Contest Ham Team, wat aktief betrokke is om jong amateurs 
aan te spoor deur die KADAR-stasie in Menominee, Michigan. Y.A.C.H.T. het 
`n uitnodiging aan jong Suid-Afrikaanse amateurs gerig om by hulle aan te sluit, 
en die eerste internasionale lede is ZUGM, Mitchell, en Melinda, ZUGMM. Die 
Sasolburg Radioklub, ZS4SRK, hoop dat hierdie nuwe verbintenis tussen jong 
amateurs in die VSA en SA sterk mag groei. Dankie aan Ed en sy span vir 
hul bereidwilligheid en radioamateurgees wat hulle aan die dag lê. Besoek 
wyww.gsl.net/zsdsrk /youth.htm vir meer inligting en vertel jong amateurs hi- 
ervan! 


HEF-VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak die 
komende week baie laag gaan wees. Die geomagnetiese veld se vlak sal oor die 
algemeen stil wees. Die voorspelde effektiewe sonvlektelling sal gedurende die 
komende week minder as 5 wees. 


15 en 20 m is die beste keuse vir DX met moontlike 15 en 20 m-openinge vanaf 
onderskeidelik 14:00 en 18:00 SAT na Indië. 15 m kontakte met Nieu-Seeland 
gaan vir 'n kort rukkie om 08:00 moontlik wees. Om 08:00 en om 14:00 is daar 
moontlike dou 20 m-openinge na Australië. Swak kontakte met Peru is om 14:00 
op 15 m moontlik, waarna swak openinge op 20 m moontlik word. Brasilië kan 
waarskynlik op 15 m vanaf 12:00 gewerk word en op 20 m vanaf 19:00. 


Vanaf ongeveer 16:00 is daar moontlike swak 15 en 20 m-openinge na Europa. 
Kontakte met die VSA se ooskus is op 15 m om 20:00 moontlik en met die 
weskus na middernag op 20 m. 


10 MH lyk laatmiddag en na sononder bruikbaar vir die Morsekode- en digitale 
entoesiaste. 


Plaaslike toestande gaan gedurende die dag op 40 m goed wees. 80 m behoort 
gedurende vroegoggend en laatmiddag goeie resultate oor die korter afstande, 
byvoorbeeld tussen 7S5 en ZS6, te lewer. 30 m sal gedurende die middel van 
die dag goeie resultate tussen ZS6 en ZS1 lewer. Selfs 20 m word bietjie wakker 
voor oggendtee. 


Saans is 80 m die beste keuse. Met somer hier kan die donderstorms en statiese 
ontladingsgeraas baie uitdagend wees. 


Onthou dat hierdie net `n voorspelling is en dat HF jou steeds kan verras. Skakel 
jou stel aan, luister en roep ook C@ om seker te maak dat jy deel van die 
opwinding is. 


Besoek gerus www.spaceweather.co.za vir meer inligting. 


DAGBOEK VAN GEBEURE 


16 Desember PIC-kursus in Port Elizabeth; 10 en 11 JANUARIE - :Hunting Li- 
ons on te Air; 16 tot 18 Januarie PEARS BHF-/UHF-kompetisie; 31 Januarie 
2009 Mosies en agenda-items vir die SARL 2009 AJV moet in wees. 


SARL-nuus nooi klubs en individue uit om nuusberigte wat vir radioamateurs en 
kortgolfluisteraars van belang is, in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp, nie later nie as 
die Donderdag wat die bulletindatum voorafgaan. 


Die SARL nooi u ook om te luister na die program Amateur Radio Mirror 
International, wat om 10:00 SAT op 145,750 MHz in die Pretoria-gebied uit- 
gesaai word, met herleidings op 7 (82, 7 205 en 17 590 kHz. Vir oudiostrome 
en Echolink deur ZS6FCS, besoek www.sarl.org.za, klik op ARMI en volg die 
skakels. `n Heruitsending vind Maandagaande om 21:00 SAT op 3 215 kHr 
plaas. Sentech borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
George, ZS6ONE, saamgestel, en deur Jannie, ZRGOPHD, geredigeer is. 


'n Voorspoedige week word aan almal toegewens, 738. 


/EX 


